CELEX: 22013D0223
Language: mt
Date: 2013-12-13 00:00:00
Title: Deċiżjoni tal-Kumitat Konġunt taż-ŻEE Nru 223/2013 tat- 13 ta' Diċembru 2013 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

22.5.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 154/20
               
            DEĊIŻJONI TAL-KUMITAT KONĠUNT TAŻ-ŻEE
      Nru 223/2013
      tat-13 ta' Diċembru 2013
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva tal-Kummissjoni 2009/135/KE tat-3 ta' Novembru 2009 li tippermetti derogi temporanji għal ċerti kriterji ta' eliġibilità għal donaturi ta' demm sħiħ u ta' komponenti tad-demm stabbiliti fl-Anness III tad-Direttiva 2004/33/KE fil-kuntest ta' riskju ta' nuqqas ikkawżat mill-pandemija tal-Influwenza A(H1N1) (1), li hija inkorporata fil-Ftehim ŻEE, skadiet fit-30 ta' Ġunju 2010, u konsegwentement ir-referenza għaliha għandha titħassar mill-Ftehim ŻEE.
               
            
                  (2)
               
               
                  Għal raġunijiet prattiċi, l-atti elenkati taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA” fil-Kapitolu XIII tal-Anness II se jiġu nnumerati mill-ġdid.
               
            
                  (3)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XIII tal-Anness II tal-Ftehim taż-ŻEE jiġi emendat kif ġej:
      
                  1.
               
               
                  Jitħassar it-test tal-punt 15zk (id-Direttiva 2009/135/KE).
               
            
                  2.
               
               
                  Taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA”, mill-punt 16 (il-Komunikazzjoni tal-Kummissjoni 310/86) sal-punt 18 (id-Deċiżjoni tal-Kummissjoni 2010/453/UE) huma nnumerati mill-ġdid bħala l-punti minn 1 sa 3.
               
            Artikolu 2
      Din id-Deċiżjoni tidħol fis-seħħ fl-14 ta' Diċembru 2013, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 3
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' ma' Il-Ġurnal Uffiċjali tal-Unjoni Ewropea.
      
         Magħmul fi Brussell, it-13 ta' Diċembru 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 288, 4.11.2009, p. 7.
      
         (*)  Mhuma indikati l-ebda rekwiżiti kostituzzjonali.